Con te partirò

Con te partirò (; ) on italialaisen tenorin Andrea Bocellin esittämä vuonna 1995 ilmestynyt kappale. Kappaleen sävelsi Francisco Sartori ja sanoitti Lucio Quarantotto. Bocelli osallistui kappaleella vuoden 1995 Sanremon musiikkifestivaaleille, ja sijoittui neljänneksi. ”Con te partirò” saavutti listan kärkisijan muun muassa Belgiassa ja Ranskassa. Laulua pidetään Bocellin nimikkokappaleena. 

Kappaleen tunnetumpi versio on kuitenkin Bocellin ja Sarah Brightmanin vuonna 1996 esittämä duetto ”Time to Say Goodbye”, joka lauletaan osittain englanniksi. ”Time to Say Goodbye” saavutti useita kärkisijoja hittilistoilla Euroopassa. Saksassa siitä tuli maan historian eniten myynyt single. Bocelli teki kappaleesta myös täysin espanjankielisen version nimeltä ”Por Ti Volaré”. 

Suomeksi kappaleen on esittänyt esimerkiksi Anneli Saaristo nimellä Tämä yö ja duettona Cynthia Makris ja Raimo Sirkiä nimellä Tää yö.https://www.youtube.com/watch?v=uW-N9GBEmJA Riku Niemisen esittämä sketsihahmo Munamies lauloi oman versionsa kappaleesta Putouksen toisella tuotantokaudella ja levytti myös kappaleen levyllään Munamiehen maailma.https://www.youtube.com/watch?v=3u-VczatbBo

 Donna Summerin versio 

Vuonna 1999 yhdysvaltalainen laulaja Donna Summer teki kappaleesta dance-version nimellä ”I Will Go with You (Con te partirò)”Whitburn, Joel (2004). Hot Dance/Disco: 1974-2003. Record Research. p. 249. – version nimi on siis suorempi käännös italiasta kuin Bocelli/Brightman-duon kappaleessa. Sanoitus on englanniksi lukuun ottamatta kohtia, joissa Donna toistaa laulun italiankielisen nimen. Yhdysvalloissa kappale sijoittui Billboardin Dance Club Songs -listan ykköseksi. Espanjan singlelistalla Summerin versio sijoittui toiseksi ja radiosoittolistalla kolmanneksi.Fernando Salaverri (September 2005). Sólo éxitos: año a año, 1959–2002 (1st ed.). Spain: Fundación Autor-SGAE. .

Billboardin Chuck Taylor kirjoitti, että Summerin versio on "herkullisen upea tulkinta Bocellin ja Brightmanin menestysballadista ”Time to Say Goodbye”, johon on lisätty uutta romanttista sanoitusta. Summerin ääni on huippukunnossa, ja hänen laulutekniikkansa vaihtelee korkeista äänistä lämpimän sielukkaaseen tulkintaan". Taylorin mukaan "vokalisaation viimeistelee Hex Hectorin tuotanto, jossa melodramaattiset jousiosuudet yhdistyvät tarkkaan dance-biittiin".

”I Will Go with You (Con te partirò)” on julkaistu muun muassa singlenä 1999 ja Donna Summerin kokoelmalevyllä The Ultimate Collection vuodelta 2016 (kolmen CD-levyn Deluxe-versio).

 Lähteet 

Luokka:Italialaiset musiikkikappaleet
Luokka:Vuoden 1995 kappaleet
Luokka:Vuoden 1996 kappaleet